বাদ রাসেল, ভেঙ্কটেশ! কতজনকে রিটেন করল KKR? দেখুন তালিকা

ওয়েব ডেস্ক: মিনি-নিলামের আগে আন্দ্রে রাসেলকে (Andre Russell) ছাঁটাই করে সমর্থকদের বিরাট চমক দিয়েছে কলকাতা নাইট রাইডার্স (Kolkata Knight Riders)। ২০১৪ থেকে ২০২৪ পর্যন্ত নাইট শিবিরের এক অবিচ্ছেদ্য অঙ্গ ছিলেন এই ক্যারিবিয়ান অলরাউন্ডার। আগে বহুবার রিটেনশন তালিকায় নাম উঠেছে তাঁর। কিন্তু এবার আর হল না। নিলাম থেকে ফের না কিনলে রাসেলের সঙ্গে কেকেআর-এর (KKR) সম্পর্ক ছিন্নই হল।

তবে শুধু রাসেল নয়, আগামী মরসুমের আগে ঢেলে দল গুছোতে আরও অনেককেই দল থেকে বাদ দিয়েছে কিং খানের ফ্র্যাঞ্চাইজি। তালিকায় রয়েছে গতবার ২৩.৭৫ কোটি টাকা দিয়ে কেনা ভেঙ্কটেশ আইয়ারের নামও। শেষমেশ কে থাকল দলে, কেই বা পড়ল বাদ? চলুন জেনে নেওয়া যাক।

আরও পড়ুন: রাহানেই ভরসা! কে এল রাহুলকে কেন দলে নিতে পারল না KKR?

কাদের রিটেন করল KKR?

অজিঙ্ক রাহানে, অঙ্গকৃশ রঘুবংশী, অনুকুল রায়, হর্ষিত রানা, মণীশ পাণ্ডে, রমনদীপ সিং, রিঙ্কু সিং, রভম্যান পাওয়েল, সুনীল নারিন, উমরান মালিক, বৈভব আরোরা, বরুণ চক্রবর্তী

কাদের বাদ দিল KKR?

আন্দ্রে রাসেল, ভেঙ্কটেশ আইয়ার, মইন আলি, কুইন্টন ডি কক, রহমানউল্লাহ গুরবাজ, অনরিখ নর্খিয়া, চেতন সাকারিয়া, লুভনিথ সিসোদিয়া, ময়ঙ্ক মার্কণ্ডেয়, স্পেনসার জনসন

কাকে অধিনায়ক করবে KKR?

প্রথমে ভাবা হচ্ছিল, অজিঙ্ক রাহানেকে সরিয়ে অন্য কাউকে দলে নিয়ে তাঁর হাতে ক্যাপ্টেন্সির ভার তুলে দেওয়া হবে নাইট টিম ম্যানেজমেন্টের তরফে। তবে শেষমেশ জানা গেল, ট্রেডের মাধ্যমে কে এল রাহুলকে দলে টানতে সক্ষম হয়নি নাইট ফ্র্যাঞ্চাইজি। তাই আগামী মরসুমে অজিঙ্ক রাহানেকেই নাইট সেনাপতি হিসেবে দেখার সম্ভাবনা সবথেকে বেশি বলে মনে করছে ক্রিকেট মহল।